Walter Hayes hadde imidlertid visjoner om at andre generasjon Sierra RS Cosworth skulle bli en helt annen bil en forgjengeren. Han ønsket seg en bil med et nøytralt utseende og all luksus som man kunne forvente av en toppmodell fra Ford i Europa, men med høyere ytelse enn alle andre mellomklasse sedan-biler. Internt brukte man betegnelsen «The Executive Express». BMW hadde lenge dominert dette segmentet, og Ford så nå muligheten for å ta sin andel. Bilen har i enkelte sammenhenger blitt kalt Sierra RS Cosworth Sapphire, men har ikke vært en offisiell Ford betegnelse.